AULD ROBIN GRAY

WHEN the sheep are in the fauld, when the cows
come hame,

And a' the weary warld to quiet rest are gane,
The woes of my heart fa9 in showers frae my ee
Unkenned by my gudeman, who soundly sleeps by me.

Young Jamie loo'd me weel, and sought me for his bride;
But saving ae crown-piece he'd naething else beside.
To make the crown a pound, my Jamie gaed to sea;
And the crown and the pound, oh! they were baith for
me.
Before he had been gane a twelvemonth and a day
My father brak his arm; our cow was stown away;
My mother she fell sick; my Jamie was at sea;
And auld Robin Gray, oh! he came a-courting me.
My father cou'dna work; my mother cou'dna spin;
I toiled day and night, but their bread I cou'dna win.
Auld Rob maintained them baith, and wi' tears in
his ee
Said, 'Jenny, for their sakes, oh! will you marry me?'
My heart it said na, and I looked for Jamie back;
But hard blew the winds, and his ship was a wrack;
His ship it was a wrack. Why didna Jamie dee?
Or wherefore am I spared to cry out, Woe is me?

